CELEX: 62020CN0430
Language: hu
Date: 2020-09-11 00:00:00
Title: C-430/20. P. sz. ügy: A Törvényszék (kilencedik tanács) T-562/19. sz., Christoph Klein kontra Európai Bizottság ügyben 2020. július 2-án hozott végzése ellen Christoph Klein által 2020. szeptember 11-én benyújtott fellebbezés

2020.11.3.   
            
            
               HU
            
            
               Az Európai Unió Hivatalos Lapja
            
            
               C 371/7
            
         
      A Törvényszék (kilencedik tanács) T-562/19. sz., Christoph Klein kontra Európai Bizottság ügyben 2020. július 2-án hozott végzése ellen Christoph Klein által 2020. szeptember 11-én benyújtott fellebbezés
      (C-430/20. P. sz. ügy)
      (2020/C 371/04)
      Az eljárás nyelve: német
      
         Felek
      
      
         Fellebbező: Christoph Klein (képviselő: H.-J. Ahlt ügyvéd)
      
         A másik fél az eljárásban: Európai Bizottság
      
         A fellebbező kérelmei
      
      A fellebbező azt kéri, hogy a Bíróság:
      
                  —
               
               
                  helyezze hatályon kívül a Törvényszék (kilencedik tanács) T-562/19. sz. ügyben 2020. július 2-án hozott végzését;
               
            
                  —
               
               
                  állapítsa meg, hogy a kereset elfogadható és hogy az Európai Bizottság megsértette a Szerződést azáltal, hogy tartózkodott a Németországi Szövetségi Köztársaság által 1998. január 7-én indított védzáradék-eljárásban való fellépéstől és attól, hogy a CE-jelöléssel ellátott „Inhaler Broncho Air” orvostechnikai eszköz tekintetében a 93/42/EGK irányelvnek (1) megfelelően határozatot hozzon;
               
            
                  —
               
               
                  másodlagosan helyezze hatályon kívül a Törvényszék végzését és az ügyet utalja vissza a Törvényszék elé;
               
            
                  —
               
               
                  az Európai Bizottságot kötelezze a költségek viselésére.
               
            
         Jogalapok és fontosabb érvek
      
      A fellebbező azt állítja, hogy a Törvényszék elferdítette a tényeket és a bizonyítékokat, nem minősítette megfelelően a tényeket és megsértette az uniós jogot, közelebbről az EUMSZ 265. cikket és a meghallgatáshoz való jogot, mivel azt állapította meg, hogy a keresetet határidőn túl nyújtották be, és mivel elutasította, hogy a fellebbező saját jogán rendelkezhet kereshetőségi joggal.
      Továbbá a Törvényszék tévesen értelmezte az uniós jogot és megsértette a 93/42 irányelv 8. cikkének (2) bekezdését.
      Végül a Törvényszék megtámadott végzésének elégtelen az indokolása.
      
         (1)  az orvostechnikai eszközökről szóló, 1993. június 14-i 93/42/EGK tanácsi irányelvnek (HL 1993. L 169., 1. o.)